CELEX: 62016CB0615
Language: hu
Date: 2017-11-21 00:00:00
Title: C-615/16. sz. ügy: A Bíróság (hetedik tanács) 2017. november 21-i végzése (a Supremo Tribunal Administrativo [Portugália] előzetes döntéshozatal iránti kérelme) – Giovanna Judith Kerr kontra Fazenda Pública (Előzetes döntéshozatal — Adózás — Hozzáadottérték-adó (héa) — 2006/112/EK irányelv — A 15. cikk (2) bekezdése és a 135. cikk (1) bekezdésének f) pontja — Ingatlanon fennálló használati jogok — Adómentességek — Hatály — A „közvetítés” fogalma)

29.1.2018   
            
            
               HU
            
            
               Az Európai Unió Hivatalos Lapja
            
            
               C 32/7
            
         A Bíróság (hetedik tanács) 2017. november 21-i végzése (a Supremo Tribunal Administrativo [Portugália] előzetes döntéshozatal iránti kérelme) – Giovanna Judith Kerr kontra Fazenda Pública
   (C-615/16. sz. ügy) (1)
   
   ((Előzetes döntéshozatal - Adózás - Hozzáadottérték-adó (héa) - 2006/112/EK irányelv - A 15. cikk (2) bekezdése és a 135. cikk (1) bekezdésének f) pontja - Ingatlanon fennálló használati jogok - Adómentességek - Hatály - A „közvetítés” fogalma))
   (2018/C 032/09)
   Az eljárás nyelve: portugál
   
      A kérdést előterjesztő bíróság
   
   Supremo Tribunal Administrativo
   
      Az alapeljárás felei
   
   
      Felperes: Giovanna Judith Kerr
   
      Alperes: Fazenda Pública
   
      Rendelkező rész
   
   A közös hozzáadottértékadó-rendszerről szóló, 2006. november 28-i 2006/112/EK tanácsi irányelv 15. cikkének (2) bekezdését és 135. cikke (1) bekezdésének f) pontját úgy kell értelmezni, hogy az utóbbi rendelkezés értelmében vett „közvetítés” fogalma azzal a feltétellel vonatkozhat az olyan tevékenységre, mint a felperes által végzett tevékenység, ha ez megfelel az értékpapírokra vonatkozó pénzügyi ügyletek tárgyában kötött szerződésben részes valamelyik fél számára történő szolgáltatásnyújtás céljából és díjfizetés ellenében eljáró közvetítő tevékenységének, és e szolgáltatás abban áll, hogy a közvetítő megteszi a szükséges intézkedéseket ahhoz, hogy az eladó és a vevő aláírja e szerződést, anélkül hogy azt maga a közvetítő aláírná, de mindenképpen anélkül, hogy saját érdeke fűződne e szerződés tartalmához. A kérdést előterjesztő bíróság feladata megvizsgálni, hogy teljesülnek-e ezek a feltételek az előtte folyamatban lévő jogvitában.
   
      (1)  HL C 151., 2017.5.15.